als_Latn dik_Latn sag_Latn
Andrea Tato mund të luajë me Shqipërinë. Është vetë futbollisti që ka dëshirë të jetë pjesë e kuqezinjve. Himarioti që po shkëlqen tek skuadra greke e Arisit (është në pronësi të Olimpiakosit, skuadër kjo që e ka dhënë tek Atromitos në formë huazimi) mund të luajë me Shqipërinë në të ardhmen. Ka qenë vetë lojtari i cili ka shprehur një dëshirë të tillë. Kështu, futbollisti që prej vitit 2011 është kontaktuar nga Federata jonë, por ajo nuk ka dashur, ose më saktë ka pritur që gjërat të ndryshojnë dhe të luante me kombëtaren greke. Edhe pse është grumbulluar, lojtari nuk është aktivizuar asnjëherë me përfaqësuesen helene. Dhe siç duket, gjërat në mendjen e himariotit kanë ndryshuar. Ai tani kërkon të luajë me kuqezinjtë, duke hedhur pas aventurën e tij të dështuar me Greqinë. Menaxheri i Kombëtares, Alban Bushi, kohë më parë ka pasur disa telefonata të shpeshta me futbollistin 24-vjeçar dhe deri tani bisedimet kanë ecur në rrugën e duhur. Mesfushori me tipare sulmuese është edhe në fokusin e përfaqësueses greke, madje është thirrur disa here prej vitit 2011 me ekipin helen, por nuk është aktivizuar asnjë minutë. Tato parapëlqen të luajë si i avancuar në të dy krahët e mesfushës dhe e njeh mirë portën. Shpeshherë ka luajtur edhe si sulmues i dytë. Disa herë ai ka zënë hapësira të konsiderueshme në median greke për paraqitjet që ka bërë edhe sezonin e kaluar tek skuadra e Atromitosit dhe Arisit.
Tato për Shqipërinë0
Share.
als_Latn als_Latn eng_Latn